**TŰPÁRNA**

Ez egy egyszerű, de mutatós tűpárna, amit technika órán kevés anyagból, a gyerekek is könnyen el tudnak készíteni.

Eszközök, anyagok: hulladék textil, színben hozzá illő 2,5 – 3 cm széles selyem szalag (kb. 15 cm hosszú), vatta, vagy más tömőanyag, lehet hulladék textil is, tű, cérna, barkács ragasztó, wc- papír guriga, olló

1. A textilből kiszabunk egy 13 cm átmérőjű kör alakú darabot.

A wc gurigából levágunk egy a szalag szélességével megegyező szélességű gyűrűt.



1. A papírgyűrűt bekenjük ragasztóval és ráragasztjuk a szalagot.



1. A cérnával apró öltésekkel körbe öltjük a textil korongot a szélétől kb. fél centiméterre.



1. A tömőanyaggal jól megtöltjük a párnát és szorosra húzva a cérnát, megcsomózzuk.





1. A párnácskát beillesztjük a szalaggal bevont gyűrűbe és már készen is vagyunk!



Szalag híján a papírgyűrűt bevonhatjuk a párnácska anyagához használt textillel is.



Készítette: Jenei Beáta

Ötlet: internet